Do üse de Alvaro so begeisteret vo sinne Toure om d'Ensle verzöut het, hömmers gwogt ond si am Friitig met ehm los. Dos grad niemer andersch im Guesthouse gha het, wo di Tour no ned gmacht het, si de Philipp  ond ech elei met ehm gse. Nocheme Ziitli hömmer de d Patricia ond de Bryan (äbe, di Ensle esch ja sooooooo gross) ufgläse, do si vo ehrem Tourguide versecklet (sehr schlächti Arbetsmorau bekannt) worde si ond säuber, ohni Guide onderwägs gse si. Zäme hömmer do di Tour metem Alvaro gmacht ond hei x Steistatue liegend ond stehend gse. Klar het de Alvaro ab ond zue chli öbertrebe ond mer het nie gnau gwösst, weli Gschecht wohr esch ond weli ned, aber das het de Tag ou so rechtig enteressannt gmacht. Am Obe  simmer do alli zäme go mampfe ond hei ou det no s einte oder andere Gschechtli verzöut öbercho…